உயிரினும் மெய்யினும் உயிர்மெய் மிகைபட வைத்துக் கூறியது என்குறித்தோ எனின், உயிர் மெய்யொடு கூடிய அறஞ்செய விரும்பல் வேண்டுமாகலானும், பிரிந்து நின்றுழி அதனைச்செய விரும்பல் கூடாதாகலானும் அதனைக் குறித்ததென்க. முன்னிலை யிடத்து வைத்துக் கூறியதென்னெனின், அறஞ்செயவிரும்பல் உயர்திணைக்குரியதோர் பண்பாகலின் அதனை அறிவுறுத்த அத்திணை யொன்றற்கே உரிய ஏவன்முற்றாற் கூறினார், தன்மையாற் கூறல் சிறப்பன்றாகலின். "தன்மை முன்னிலை வியங்கோள் வேறிலை உண்டீ ரெச்ச மிருதிணைப் பொதுவினை." -எனப்பொதுப்படக் கூறுமாலோ எனின், அது பொருந்தாது என்பது, இலக்கணவிளக்கச் சூறாவளி முதலியவற்றான் உணர்க. "செய்யாய் என்னு முன்னிலை வினைச்சொல் செய்யென் கிளவி யாகிட னுடைத்தே" (தொல்காப்பியம்) 'விரும்புவாய்' எனற்பாலது 'விரும்பு' என நின்றது. முதனிலைகளே இயற்கையில் முன்னிலை யுணர்த்தல் தமிழ்வழக்கென்க. அற்றேல் ஏனையிடங்களிற் செல்லல் வழுவாம் பிறவெனின்,